Tartu Maakohtu registriosakonnas on tehtud 08.02.2011. a erakonnale Vabariiklik Partei (registrikood 80139628) eitav kandemäärus M 20019540/6. 13.09.2010. aastal esitatud kandeavalduse alusel ei saa teha mittetulundusühingute ja sihtasutuste registrisse taotletud kannet, sest:  Erakonnaseaduse § 12 lg 1 kohaselt toimub erakonna ühinemine,  jagunemine ja lõpetamine mittetulundusühingute seaduse alusel.  Mittetulundusühingute seaduse 60 lg 1 kohaselt esitab juhatus ühe kuu möödudes ühinemislepingu heakskiitmisest avalduse ühinemise kandmiseks oma asukoha registrisse. Avaldusele lisatakse muu hulgas ühinemisotsus.  Erakondade ühinemisotsus on vastu võetud, kui selle poolt hääletas üle poole üldkoosolekul osalenud või esindatud liikmetest. (Erakonnaseaduse § 12 lg 1).13.09.2010. a avaldusele ei ole lisatud erakonna liikmete üldkoosoleku otsust  erakondade ühinemise kohta. Nimetatud puudustele on viidatud ka 15.09.2010 määruses registriasjas M 20019540/M5 ja 16.11.2010. a määruses registriasjas M20019540/M6,millega anti tähtaeg puuduste kõrvaldamiseks kuni 31.01.2011. a.  Määruses M20019540/M5 on registripidaja juhtinud tähelepanu asjaolule,et avaldus ühinemise registrisse kandmiseks tuleb esitada nii ühendava kui ühendatava erakonna poolt.  Registri andmetel on avaldus ühinemise registrisse kandmiseks esitatud ainult ühendatava erakonna  poolt.  Lähtudes eeltoodust ja juhindudes Mittetulundusühingute seaduse §-st 76 ja Äriseadustiku §-st 53, kohtunikuabi otsustas jätta avaldus rahuldamata. Käesoleva määruse peale võib esitada määruskaebuse 15 päeva jooksul alates määruse kättetoimetamisest. Vastavalt Riigilõivuseaduse § 57 lõikele 23 tasutakse määruskaebuse esitamisel riigilõivu 25,56 eurot. Lõiv tuleb tasuda Rahandusministeeriumi kontole: Swedbankis 221023778606, AS SEB Pangas 10220034796011, Danske pank A/S Eesti filiaalis  333416110002. Lõivu makstes peate kindlasti märkima ka toimingu viitenumbri. Igal kohtul on toiminguteks oma viitenumber: Harju Maakohtu registriosakond ...